Z A P I S N I K
12. sjednice Vijeća Mjesnog odbora Zapruđe,
održane dana 11. svibnja 2022.
u objektu mjesne samouprave Zapruđe – Meštrovićev trg br. 1g,
s početkom u 19.00 sati
 
NAZOČNI ČLANOVI VIJEĆA:
Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
NENAZOČNI ČLANOVI VIJEĆA:
-
OSTALI NAZOČNI:
· Žuliček Mario, građanin
 
Predsjedava Šikić Goran, predsjednik Vijeća Mjesnog odbora Zapruđe. 
 
Predsjednik Vijeća Mjesnog odbora Zapruđe Goran Šikić otvara 12. sjednicu.
 
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.
  
USVAJANJE ZAPISNIKA
 
Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 11. sjednice Vijeća, održane 11. travnja  2022. godine.





 
USVAJANJE DNEVNOG REDA

Vijeće jednoglasno prihvaća 
D N E V N I   R E D
 
1. [bookmark: _heading=h.m4edq3t2k33c]Natječajni projekt Bundek - Racinjak - upit o statusu predmeta – zaključak, donosi se
2. Upuštanje rubnjaka radi invalida ispred Vankine 11-23 (radi se o tri rubnjaka, svi su dio staza preko zelene površine) – zaključak, donosi se
3. Dodatna sadnja stabala u naselju – zaključak, donosi se
4. Pitanja, prijedlozi i obavijesti
- prigovor građana - loše pričvršćeni rukometni golovi na školskom igralištu
- asfaltiranje Vučetićevog prilaza 1 – upit građana



Ad 1. Natječajni projekt Bundek - Racinjak - upit o statusu predmeta – zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K
 
 o upitu o statusu predmeta u vezi provedbe natječajnog projekta Bundek-Racinjak


1. Vijeće je suglasno da se Ustanovi za Upravljanje sportskim objektima i Gradskom uredu za obnovu, izgradnju, prostorno uređenje, graditeljstvo, komunalne poslove i promet postavi upit o statusu predmeta natječajnog projekta Bundek-Racinjak te da se Vijeću dostave dostupne informacije o projektu u cilju informiranja o statusu predmeta. (Registarski broj natječaja: 46-17/ZG-UA/NJN, Oznaka iz Plana javne nabave Raspisivača natječaja 2408-2017-EMV)
2. Ovaj zaključak dostavlja se Vijeću Gradske četvrti Novi Zagreb – Istok, Ustanovi za Upravljanje sportskim objektima i Gradskom uredu za obnovu, izgradnju, prostorno uređenje, graditeljstvo, komunalne poslove i promet

Ad 2. Upuštanje rubnjaka radi invalida ispred Vankine 11-23 (radi se o tri rubnjaka, svi su dio staza preko zelene površine) – zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K
 
 o upuštanju rubnjaka radi invalida ispred Vankine 11-23 (tri rubnjaka, svi su dio staza preko zelene površine)

1. Vijeće je suglasno da se izvedu radovi upuštanja rubnjaka ispred zgrade na lokaciji Vankina 11-23 (tri rubnjaka), traži se mišljenje i rješenje Gradskog uredu za obnovu, izgradnju, prostorno uređenje, graditeljstvo, komunalne poslove i promet, Sektora za promet.
2. Ovaj zaključak dostavlja se Vijeću Gradske četvrti Novi Zagreb – Istok, Gradskog uredu za obnovu, izgradnju, prostorno uređenje, graditeljstvo, komunalne poslove i promet, Sektora za promet. i Zagrebačkom holdingu, Podružnici Zagrebačke ceste















Ad 3. Dodatna sadnja stabala u naselju – zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K
 
 o dodatnoj sadnji stabala u naselju

1. Vijeće je suglasno da se posade dodatna stabla u naselju, prema pravilima struke i propisanoj gustoći na sljedećim površinama (prema grafičkom prilogu Zapisniku):

1.1. Zelena površina između Sarajevske ulice i odvojka koji se spušta sa Sarajevske ulice 
1.2. Unutar bloka između osmerokatnice u Vankinoj ulici i osmerokatnice na Meštrovićevom trgu - dopuna sadnjom drveća
2. Ovaj prijedlog bit će dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odsjek za zelene površine
3. Ovaj zaključak dostavlja se Vijeću Gradske četvrti Novi Zagreb – Istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odsjek za zelene površine i Zagrebačkom holdingu, Podružnici Zrinjevac.










 Ad 4. Pitanja, prijedlozi i obavijesti
Prigovor građana - loše pričvršćeni rukometni golovi na školskom igralištu
Vijeće se slaže da se uputi dopis Zagrebačkom holdingu, Podružnici Zrinjevac za provjerom stabilnosti spomenutih golova.
Asfaltiranje Vučetićevog prilaza 1 – upit građana
Vijeće se slaže da se prijedlog građana za asfaltiranjem Vučetićevog prilaza 1 uvrsti u program asfaltiranja iduće godine, budući da je program asfaltiranja za ovu godinu već zaključen.
Orezivanje grana u Adamičevoj ulici
Vijeće je suglasno da se pošalje dopis nadležnoj službi da se obrežu grane u Adamičevoj ulici kako bi se smanjilo prikrivanje rasvjetnih tijela.

Problematika prekomjerne populacije vrana u naselju
Vijeće je suglasno da se sljedeće godine pravovremeno reagira na temu prekomjerne populacije vrana te smatra da je potrebno pronaći dugoročnije rješenje za spomenutu problematiku, na gradskoj razini.
Prometna studija za Zapruđe
Vijeće ponovno traži da mu se dostavi, a ako nije moguća dostava da se ustupi na uvid spomenuta studija.

Sjednica je završila u 20:00 sati.
Zapisnik sastavio:                                                                           	        
Josip Barišić            	                                                                   	
podpredsjednik Vijeća Mjesnog odbora Zapruđe        	        	        	        	
KLASA: 024-08/22-003/951
URBROJ:  251-13-11-9-22-2
Zagreb, 11. svibnja 2022.

Predsjednik Vijeća
Mjesnog odbora Zapruđe
Goran Šikić
